b'\n_START_ARTICLE_\nCastle Combe\n_START_SECTION_\nZgodovina\n_START_PARAGRAPH_\nVas je dobila ime po gradu iz 12. stoletja, ki je stal 600 metrov proti severu._NEWLINE_Trg iz 14. stoletja se je razvil, ko mu je bil podeljen privilegij za organizacijo tedenskega trga. V spodnjem delu vasi so tri glavne ulice. Na kri\xc5\xbei\xc5\xa1\xc4\x8du sta dva va\xc5\xa1ka vodnjaka. Majhne kamnite stopnice v bli\xc5\xbeini so bile namenjene jezdecem, da so imeli dostop do namestitev. V bli\xc5\xbeini so ostanki buttercrossa, zgrajenega v poznem 19. stoletju iz starega zidovja._NEWLINE_Vas je cvetela v 15. stoletju, ko je pripadala Millicent, \xc5\xbeeni sira Stephena Le Scropeja in potem sira Johna Fastolfa (1380\xe2\x80\x931459), norfol\xc5\xa1kega viteza, ki je bil u\xc4\x8dinkovit gospodar dvorca petdeset let. Zavzemal se je za industrijo volne in tekstila, ki ga je dobavljal svojim \xc4\x8detam in drugim za vojno Henrika V. v Franciji. \xc5\xbdupnija je bila starodavna hundred (upravna enota) Chippenhama._NEWLINE_Pomembnej\xc5\xa1a stavba je Dower House iz poznega 17. stoletja in je zdaj na seznamu (II. razred)._NEWLINE__NEWLINE_Dr\xc5\xbeavna \xc5\xa1ola je bila zgrajena leta 1826 med zgornjo in spodnjo vasjo.Leta 1909 jo je prevzel okrajni svet. Do leta 1956 so se v njej izobra\xc5\xbeevali otroci vseh starosti, nato pa so starej\xc5\xa1i u\xc4\x8denci za\xc4\x8deli hoditi na srednje \xc5\xa1ole v Chippenhamu. Zaprta je bila leta 1998 ob odprtju nove osnovne \xc5\xa1ole v Yatton Keynellu.\n_START_SECTION_\n\xc5\xbdupnijska cerkev\n_START_PARAGRAPH_\nAnglikanska \xc5\xbeupnijska cerkev svetega Andreja je na seznamu stavb I. razreda. Del prezbiterija je iz 13. stoletja, medtem ko je ve\xc4\x8dina preostalega dela stavbe iz 15. stoletja, kar ka\xc5\xbee na blaginjo lokalne industrije volne in tkanin. Stolp so za\xc4\x8deli graditi leta 1434 in je bil kon\xc4\x8dan leta 1576. Leta 1850\xe2\x80\x9351 je bila skoraj celotna stavba, razen stolpa, rekonstruirana po skoraj prvotnem na\xc4\x8drtu._NEWLINE_V notranjosti cerkve je korni lok z drobnimi rezbarijami in kamnitim napisom iz 14. stoletja. V Marijini kapeli so podoba sira Walterja de Dunstanvilla (r. 1270) in spomeniki dru\xc5\xbeine Scrope. Cerkvena ura, verjetno iz poznega 15. stoletja, je med najstarej\xc5\xa1imi delujo\xc4\x8dimi urami v dr\xc5\xbeavi.\n_START_SECTION_\nVas danes\n_START_PARAGRAPH_\nMotorne dirke, Castle Combe Circuit, so na obmo\xc4\x8dju nekdanjega letali\xc5\xa1\xc4\x8da kraljevih letalskih sil v bli\xc5\xbeini vasi._NEWLINE_Vas je bila dvakrat gostiteljica dogodka Combe Sunday, glasbene prireditve, ki je leta 2006 pritegnila 4000 obiskovalcev.\n_START_SECTION_\nPopularna kultura\n_START_PARAGRAPH_\nV vasi so leta 1967 snemali glasbeni film Doctor Dolittle. V nanizanki Simpsonovi je v 2. epizodi (27. sezona) iz leta 2016 (The Simpsons, Cue Detektive) viden Castle Combe. Tu so snemali tudi Umor Rogerja Ackroyda s Poirotom Agathe Christie ter filma Zvezdni prah (Stardust) in Volkodlak (The Wolfman). Septembra 2010 je bila vas uporabljena kot klju\xc4\x8dno mesto snemanja filma Grivasti junak (War House) Stevena Spielberga. Hi\xc5\xa1a Alice Cartalet v seriji Kiniro Mosaic je temeljila na kmetiji Fosse, gosti\xc5\xa1\xc4\x8da v bli\xc5\xbeini Castle Comba._NEWLINE_Spomladi leta 2012 je bil tu sneman fantazijski film Mariah Mundi: The Midas Box. Nedavno so tu snemali tudi za serijo Downton Abbey.'